KCE วิ่งคึก 4% สวนภาวะตลาดฯ-ไม่สนหลุดโผ SET50
KCE วิ่งคึก 4% สวนภาวะตลาดฯ-ไม่สนหลุดโผ SET50 โดย ณ เวลา 16.24น. อยู่ที่ระดับ 71.25 บาท บวก 2.75 บาท หรือ 4.01% ด้วยมูลค่าซื้อขาย 153.26 ล้านบาท
8 พ.ค. 2561

ผู้สื่อข่าวรายงานว่า บริษัท เคซีอี อีเลคโทรนิคส์ จำกัด (มหาชน) หรือ KCE ณ เวลา 16.24น. อยู่ที่ระดับ 71.25 บาท บวก 2.75 บาท หรือ 4.01% ด้วยมูลค่าซื้อขาย 153.26 ล้านบาท โดยราคาหุ้นวิ่งสวนดัชนีตลาดฯติดลบ โดย ณ เวลา 16.26 น. ดัชนีอยู่ที่ระดับ 1,759.75 จุด ลบ 20.05 จุด หรือ1.13% ด้วยมูลค่าซื้อขาย 5.51 หมื่นล้านบาท และสวนโบรกมองหลุดเข้าคำนวณ SET50 ครึ่งหลังปี 61

บล.กสิกรไทย คาดการณ์หุ้นเข้าคำนวน SET50 Index รอบ 2H61 GLOW KTC BGRIM DELTA มีโอกาสถูกนำเข้าคำนวนสูง : คาดการณ์หุ้นเข้า-ออก SET50/SET100 (คาดว่าจะประกาศอย่างเป็นทางการในวันที่ 15 มิ.ย.61) สำหรับการคำนวนในช่วง 6 เดือนหลังของปี 2561 (1 ก.ค. – 31 ธ.ค61)
หุ้นเข้า SET50 Index GLOW KTC DELTA BGRIM RATCH ESSO (โดย GLOW KTC DELTA BGRIM มีโอกาสสูงมากที่จะถูกนำเข้าคำนวน)
หุ้นออกจาก SET50 Index KCE PSH BCP TPIPP WHA GLOBAL (KCE PSH BCP TPIPP มีโอกาสหลุดสูงมาก ส่วน WHA และ GLOBAL ยังก้ำกึ่ง)
หุ้นเข้าคำนวนใน SET100 Index GLOW DELTA BGRIM BLA ERW MBK PRM RATCH RS THAI (GLOW DELTA BGRIM RATCH ERW มีโอกาสติดสูง)
หุ้นออกจาก SET100 Index ANAN BA BIG EPG JMART JWD MC MONO STA THCOM UNIQ (BA BIG EPG JMART JWD มีโอกาสหลุดสูง)
ทั้งนี้การคาดการณ์ดังกล่าวเกิดจากการใช้ข้อมูลตั้งแต่ 1 มิ.ย.60 – 4 พ.ค.61 ซึ่งยังน้อยกว่าเกณฑ์ของตลาดที่จะใช้ข้อมูลระหว่าง 1 มิ.ย.60- 31 พ.ค.61 จึงทำให้รายชื่อหุ้นเข้า-ออกดังกล่าวอาจมีการเปลี่ยนแปลงได้
จากสถิติ 9 ปีที่ผ่านมา จะพบว่าหุ้นที่ถูกนำเข้าคำนวนใน SET50 มักจะให้ผลตอบแทนเป็นบวก หากซื้อก่อนวันเข้าคำนวน 6 สัปดาห์ ด้วยความน่าจะเป็น 70% โดยจะให้ผลตอบแทนเฉลี่ยหากขายในวันแรกของการคำนวน 2.10% แต่หากไปขายวันหลังวันคำนวนอีก 2 สัปดาห์ถัดไป จะได้ผลตอบแทนรวมสูงเกิน 1.80% ซึ่งตรงกันข้ามกับหุ้นที่ถูกนำออกจาก SET50 มักจะมีการปรับลดลงก่อนถึงวันคำนวนจริง 6 สัปดาห์กว่า 1.87% ด้วยความน่าจะเป็นในการปรับลดลงถึง 68%
บล.บัวหลวง  (+/-) คาดการณ์เบื้องต้น (ยังต้องคำนวณอีกครั้งสิ้นเดือนพ.ค.นี้) หุ้น เข้า-ออก SET50 ประกาศกลางเดือน มิย. (คาดการเบื้องต้นเราใช้ราคาปิดเมื่อวันศุกร์ที่ 4 พค. ซึ่งการคำนวณจริงจะใช้ราคาปิดสิ้นเดือน พค.) หุ้นที่มี “ลุ้น” เข้าคำนวณ: BLA DTAC GLOW KTC RATCH และหุ้นออกจาก SET50 รอบนี้ BCP KCE PSH SAWAD WHA / ส่วน GULF วอลุ่ม+Market Cap เข้าเกณฑ์ แต่ต้องดูดุลยพินิจตลาด เพราะเพิ่งเข้าเทรดเมื่อ 6 ธค.60 ถ้านับตามจำนวนเดือนตามเกณฑ์ รอบนี้จะยังไม่เข้าคำนวณ